stanford-oval/wikipedia huggingface dataset:
Gabriele Münter
Elämänvaiheita > Ammattitaiteilijana

Münter kuului taiteilijaryhmään, jonka maalaukset olivat radikaalimpia kuin tuolloin valinnut art nouveau tai muodissa ollut impressionismi. Hän kiinnostui maisemamaalauksesta ja maalasi niitä käyttäen murrettuja värejä ja litistettyjä muotoja. Vaikutteita hän haki ennakkoluulottomasti lasten piirustuksista.
Vuodesta 1908 lähtien Münterin tyyli alkoi muuttua ja työt alkoi muuttua esittävämmiksi. Hän alkoi oleskella pienessä baijerilaisessa Murnaun kylässä ja osti sieltä talon. Murnau oli jäänyt sivuun teollistumisesta ja muusta 1800-luvulla tapahtuneesta modernisaatiosta. Münterin Murnaussa maalaamat työt ovat vastakohta aikansa saksalaiselle modernismille.
Münter käytti vihreää eri sävyissään, keltaista ja vaaleanpunaista ja väriä käytetään nostamaan katsojassaan tunteita. Työt ovat täynnä mielikuvitusta ja vuoropuhelua luonnon kanssa.
Kandinskyn työt saivat vaikutteita Münterilta. Kandinsky alkoi käyttämään murrettuja värejä ja ekspressionistista tyyliä. Münter ja Kandinsky matkustelivat yhdessä Alankomaihin, Ranskaan, Italiaan ja Pohjois-Afrikkaan. Matkoillaan he tapailivat paikallisia taiteilijoita kuten Matissea ja Henri Rousseauta. Näihin aikoihin Münter ja Kandinsky perustivat Müncheniin avant-gardetaiteeseen keskittyneen yhdistyksen, Neue Künstelervereiningungin. Ennen ensimmäistä maailmansotaa Münterin töitä oli esillä useissa avant-gardetaidetta esittävissä näyttelyissä.
Eurrooppalainen suursota, jota myöhemmin kutsuttiin ensimmäiseksi maailmansodaksi, vei Münterin ja Kandinskyn erilleen. Pariskunta muutti ensin Sveitsiin, mutta vuonna 1916 Kandinsky muutti takaisin Venäjälle. Kandinsky aloitti Venäjällä suhteen tuolloin 17- vuotiaan Nina Andrejevskan kanssa ja meni hänen kanssaan kihloihin. Münter ja Kandinsky eivät tavanneet enää koskaan.
1920- luvulla Münter lähetii useita kirjeitä Kandinskylle. Hän yritti saada takaisin töitään jotka yhä olivat Kandinskyn hallussa. Hän halusi saada Kandinskylta sekä moraalista ja taloudellista kompensaatioita. Hän sai Kandinskyn myöntämään, että he olivat olleet käytänössä naimisissa, joskaan laillista vahvistusta asialle ei tullut. Vuonna 1925 Münter julkaisi kirjoituksen, jossa syytti Kandinskya pahoinpitelystä.
Vuonna 1928 Münter aloitti loppuelämän kestäneen suhteensa taidehistorioitsija Johannes Eichnerin kanssa.
Elämänvaiheita > Uran jälkipuoli

Kansallissosialistit pääsivät Saksassa valtaan vuonna 1933. Münterin, Kandinskyn ja muiden ekspressionistisen Blaue Reiter -taiteilijaryhmän töitä pidettiin rappiotaiteena ja hallinto etsi niitä tuhottaviksi. Münter otti ryhmän töitä kotiinsa ja kätki niitä. Huolimatta lukuisista kotitarkastuksista, niitä ei löydetty. Münter eli talousvaikeuksien rasittamana ja töille olisi löytynyt ostajia pimeiltä markkinoilta, mutta hän päätti säilyttää niitä kätköissään sodan loppuun asti.
Toimeentulonsa varmistamiseksi Münter maalasi kansallissosialismin valtakaudella asetelmia ja muotokuvia. Häneltä oli kaksi teosta esillä Berliin olympiakisoissa vuonna 1936.
Jonkinlaista hyvistystä hyljeksimisestään Münter sai 1950-luvulla, kun hänen töitään oli esillä lähes joka vuosittaisissa näyttelyissä. Hän sai myös useita huomionosoituksia valtiolliselta tasolta.
Kun Münter vietti 80-vuotispäiviään, hän luovutti kokoelmansa, jossa oli 330 piirrosta ja 80 maalausta Münchenin Städtlische Galerielle. Loppuelämänsä Münter eli Murnaussa, vieraillen Münchenissä vain satunnaisesti.
Arvioita elämäntyöstä

Nykyään Münteria pidetään merkittävimpänä saksalaisena naispuolisena ekspressionistisena taidemaalarina. Kun hän kätki eskpessionistien töitä kansallissosialisteilta, hän teki merkittävän kulttuuriteon.
Münterin elämä ja taide kietoutuu yhteen Kandinskyn elämän ja taiteen kanssa ja Kandinsky aiheutti Münterille vahinkoa. Münter on kuitenkin merkittävämpi henkilö kuin Kandinskyn muusa. Münter oli innovatiivinen ja merkittävä taiteilija joka on saanut postuumisisti kaiken ansaitsemansa arvostuksen. Hänen taiteensa muuttuessaan kohti abstraktiota osoittaa tekijänsä suurta lahjakkuutta.
Lisää aiheesta

Gabriele Münter- und Johannes Eichner-Stiftung Muenter-stiftung.de. (saksaksi)
Wade, Francesca: Meet the artist: Gabriele Münter RA.  8.10.2022. (englanniksi)
Gabriele Münter, Dorfstraße im Winter, 1911 Sammlung Online. (saksaksi)
Fifty Shades Darker

| Fifty Shades Darker |
| --- | --- |

Ohjaaja:  James Foley
Käsikirjoittaja:  Niall Leonard
Perustuu:  E. L. Jamesin romaaniin Fifty shades 2, Satutettu
Tuottaja:   Michael De Luca  Dana Brunetti  E. L. James 
Säveltäjä:  Danny Elfman
Kuvaaja:  John Schwartzman
Leikkaaja:  Richard Francis-Bruce
Pääosat:   Dakota Johnson  Jamie Dornan 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios UIP-Dunafilm
Ensi-ilta:  2017
Kesto:  118 minuuttia
Alkuperäiskieli:  englanti
Edeltäjä:  Fifty Shades of Grey
Seuraaja:  Fifty Shades Freed
Aiheesta muualla
IMDb
Elonet
AllMovie
Infobox OKNimi-testi OK: 
Fifty Shades Darker on vuonna 2017 ensi-iltansa saanut James Foleyn ohjaama eroottinen draamaelokuva, jatko-osa elokuvalle Fifty Shades of Grey (2015). Pääosissa ovat tässäkin Dakota Johnson ja Jamie Dornan. Sarjan kolmas osa on Fifty Shades Freed (2018).
Näyttelijät

| 0 | 1 | 2 |
| --- | --- | --- |
|  Dakota Johnson  | … |  Anastasia ”Ana” Steele   |
|  Jamie Dornan  | … |  Christian Grey   |
|  Marcia Gay Harden  | … |  Grace Trevelyan Grey   |
|  Eloise Mumford  | … |  Katherine ”Kate” Kavanagh   |
|  Luke Grimes  | … |  Elliot Grey   |
|  Rita Ora  | … |  Mia Grey   |
|  Victor Rasuk  | … |  José   |
Vastaanotto

Turun Sanomissa Henri Waltter Rehnström kirjoitti, ettei Fifty Shades Darkerin eroottisista kohtauksista välity aito intohimo, vaikka pääparin välillä jotain sähköä onkin havaittavissa. Hänestä kilttiä pehmopornoa muistuttavat seksikohtaukset ovat ”kuin muovinmakuista nyhjäämistä, jota on sävytetty tunnelmaan sopimattomalla musiikkitaustalla”.
Europiumanomalia

Europiumanomalia on se ilmiö kun europiumin (Eu) keskittyminen mineraalissa on rikasta tai vähentynyttä suhteessa johonkin vakiolukuun, yleensä kondriittiin tai keskiselänne-basalttiin. Geokemiassa europiumanomalia on positiivinen jos Eu-keskittyminen on rikasta toihin verrattuna muihin harvinaisiin maametalleihin, ja on negatiivinen jos Eu-keskittyminen on vähäistä muihin harvinaisiin maametalleihin verrattuna.[lähde? ]
Eteläntöyhtökarakara

| Eteläntöyhtökarakara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Caracara
Laji::  plancus
Kaksiosainen nimi
 Caracara plancus 
Infobox OKNimi-testi OKIUCN-testi OK: 
Eteläntöyhtökarakara (Caracara plancus) on etelän yleinen iso haukkalintu. Eteläntöyhtökarakara on hiljattain erotettu omaksi lajikseen pohjantöyhtökarakarasta (Caracara cheriway).
Ulkonäkö ja koko

Eteläntöyhtökarakara on hiljattain erotettu omaksi lajikseen ja se eroaa lähisukulaisestaan pohjantöyhtökarakarasta (Caracara cheriway) mm. tummemman päälaen ja niukemmin juovikkaan selän, rinnan ja alaperän perustella.
Levinneisyys ja elinympäristö

Eteläntöyhtökarakara on melko yleinen kaikkialla Kaakkois-Brasiliassa.
Ravinto

Syö lihaa.
Sukulaislajeja

Guadalupenkarakara (Caracara lutosa)
Pohjantöyhtökarakara (Caracara cheriway)
Aiheesta muualla

Kuvia tai muita tiedostoja aiheesta Eteläntöyhtökarakara Wikimedia Commonsissa
Frank Vang-Jensen

Frank Vang-Jensen (s. 1967) on tanskalainen yritysjohtaja, joka on toiminut Nordean konsernijohtajana 5. syyskuuta 2019 alkaen. Vang-Jensen on toiminut Handelsbankenin konsernijohtajana.
Etenevä selkäydinrappeuma

Etenevä selkäydinrappeuma eli degeneratiivinen myelopatia (DM) on keski-ikäisillä ja vanhoilla koirilla esiintyvä perinnöllinen sairaus, joka saa koiran takaosan halvaantumaan hitaasti. Sairaus puhkeaa aikaisintaan 7−8 vuoden iässä. Koira halvaantuu 6 kuukauden − kolmen vuoden päästä sairauden puhkeamisesta.
Sairauteen ei ole olemassa hoitoa, mutta oireiden etenemistä voidaan hidastaa tukemalla liikuntakyvyn säilymistä fysioterapialla.
Oireet

Alussa koira oireilee heijasteiden hidastumisella ja heikkenemisellä. Tyypillisiä oireita ovat takajalkojen huono liikuntakyky ja asentotunnon menetys. Hallitsemattomat takajalkojen liikkeet ja heikkous pahenevat taudin edetessä. Sairaus ei ilmeisesti ole kivulias.
Syy

Hermostorappeuman aiheuttaja on elimistön puolustusjärjestelmän vääränlainen reaktio, joka tuhoaa selkäytimen hermokudosta ja vaikeuttaa siten impulssien kulkua.
Toteaminen

Sairastumisalttiuden voi todeta geenitestillä, mutta kaikki geeneiltään sairaat koirat eivät sairastu. Myös pelkästään oireiden perusteella tehty diagnoosi saattaa olla epävarma. Yhdysvaltalaisessa tutkimuksessa oireiden perusteella diagnosoiduista koirista vain kahdella kolmasosalla oli sairaus geenitestin perusteella. Väärien selkäydinrappeumadiagnoosien aiheuttajiksi epäiltiin muun muassa välilevytyriä, kasvaimia, tulehduksia, vammoja tai halvauskohtauksia.
Etenevää selkäydinrappeumaa erehdytään usein luulemaan ikääntymisen aiheuttamaksi nivelrikoksi tai muuksi vanhuuden vaivaksi.
Perinnöllisyys

Etenevä selkäydinrappeuma on autosomeissa ilmenevä, peittyvästi periytyvä sairaus. Kaikki perimätyypiltään sairastumisalttiit eivät sairastu, mikä voi tarkoittaa, että sairautta aiheuttaa useampi geeni tai että sairastumisalttiit koirat eivät elä tarpeeksi vanhaksi, että ehtisivät oireilla. Geenitesteillä tutkitaan yhden emäsparin muutosta, mutta muistakin kohdista koiran perimää on löydetty heikompi yhteys sairauteen.
Etenevä selkäydinrappeuma on tyypillisesti suurten koirarotujen sairaus. Eläinlääkärien lausuntojen mukaan sairautta tavataan keskimääräistä useammin collieilla ja  saksanpaimenkoirilla.
Suomenlapinkoirista noin neljäsosa on geenitestitulosten perusteella sairauden kantajia. Laskennallisesti sairastumisalttiita on rodusta 1−2 %. DM:ää havaittiin suomenlapinkoirilla ensin Yhdysvalloissa ja Australiassa. Vuoden 2014 tienoilla myös Suomessa alettiin geenitestata koiria. Vasta vuosien mittaan selviää, kuinka suuri osuus sairastumisalttiista koirista sairastuu, kun geenitestatut koirat ikääntyvät.
Frank Hawks

| Frank Hawks |
| --- | --- |
 Frank Hawks, studiokuva, noin 1930
Henkilötiedot
Syntynyt: 28. maaliskuuta 1897 Marshalltown, Iowa, Yhdysvallat
Kuollut: 23. elokuuta 1938 (41 vuotta) East Aurora, New York, Yhdysvallat
Puoliso:  Newell Lane (ensimmäinen vaimo) Edith Bowie Hawks
Frank Monroe Hawks (28. maaliskuuta 1897 – 23. elokuuta 1938) oli yhdysvaltalainen lentäjä. Ensimmäisen maailmansodan aikana hän toimi Yhdysvaltain armeijan ilmavoimissa (United States Army Air Service, USAAS) lentäjänä ja lennonopettaja Love Fieldin lentokentällä Texasissa. Sotilasarvoltaan hän oli kapteeni.
Sodan jälkeen hän tuli tunnetuksi 1920- ja 1930-luvulla lentäjänä tekemistään ennätyksistä. Hän käytti Texas Oil Companyn, Texacon ilmailuosaston johtajana yrityksen sponsoroimia lentokoneita, joilla teki 214 kpl eri etappien välisiä nopeuslentoennätyksiä Yhdysvalloissa ja Euroopassa. Hawks oli seurattu julkisuuden henkilö, vuonna 1937 'Mysterious Pilot' (Salaperäinen lentäjä) - Columbian 15 jakson -elokuvasarjassa Hawks nimettiin ”maailman nopeimmaksi lentäjäksi”.
Suosittu sanonta tuohon aikaan oli: ”Älä lähetä sitä postitse ... lähetä se Hawksin kautta”.
Hawks vieraili Tukholman lentonäyttelyssä 1931 Texaco nro 13 -koneella. Hawks lensi Tukholmaan Oslosta 1 tunnissa 25 minuutissa, joka oli tuolloin uusi ennätys.
Päätettyään nopeuslentäjän uransa Hawks kuoli 41-vuotiaana vuonna 1938 koelentokonetta lentäessään.
Linkit

Hawks Miller HM-1
Hawks on Aerofiles
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frank Hawks
Käännös suomeksi
Ersun Yanal

| 0 | 1 | 2 |
| --- | --- | --- |

Henkilötiedot
Koko nimi: Kazım Ersun Yanal
Syntymäaika: 17. joulukuuta 1961 (ikä 62)
Syntymäpaikka: Izmir, Turkki
Seura
Seura:  Alanyaspor
Tehtävä: päävalmentaja
Valmennusura
1994–1997 1998–2000 2000–2002 2002–2004 2004–2005 2005–2007 2007–2009 2011–2013 2013–2014 2014–2015 2016–2017 2018–2020  2020–2021 2023–:  Denizlispor (apuv.)  Denizlispor  MKE Ankaragücü  Gençlerbirliği SK  Turkin maajoukkue  Manisaspor  Trabzonspor  Eskişehirspor  Fenerbahçe SK  Trabzonspor  Trabzonspor  Fenerbahçe SK  Antalyaspor  Alanyaspor
Ersun Yanal (s. 17. joulukuuta 1961) on turkkilainen jalkapallovalmentaja. Helmikuusta 2023 lähtien hän on toiminut Alanyasporin päävalmentajana.
Meriitit

Turkin mestaruus: 2014
Turkin cup
Hopeaa (2): 2003, 2004
Vuoden valmentaja Turkissa (Milliyet Spor Ödülleri): 2014
Aiheesta muualla

Ersun Yanal
| 0 | 1 | 2 |
| --- | --- | --- |
| Edeltäjä: Şenol Güneş | Turkin maajoukkueen päävalmentaja 2004–2005 | Seuraaja: Fatih Terim |
| 0 | 1 | 2 |
| --- | --- | --- |
| Edeltäjä: Ziya Doğan Vahid Halilhodžić Hami Mandıralı | Trabzonsporin päävalmentaja 10/2007–4/2009 11/2014–2015 2016–10/2017 | Seuraaja: Hugo Broos Shota Arveladze Rıza Çalımbay |
| 0 | 1 | 2 |
| --- | --- | --- |
| Edeltäjä: Michael Skibbe | Eskişehirsporin päävalmentaja 12/2011–2013 | Seuraaja: Ertuğrul Sağlam |
| 0 | 1 | 2 |
| --- | --- | --- |
| Edeltäjä: Aykut Kocaman Erwin Koeman | Fenerbahçen päävalmentaja 2013–8/2014 12/2018–3/2020 | Seuraaja: İsmail Kartal Erol Bulut |
| 0 | 1 | 2 |
| --- | --- | --- |
| Edeltäjä: Francesco Farioli | Alanyasporin päävalmentaja 2/2023– | Seuraaja: – |
Frank Heller

Frank Heller (Gunnar Serner) vuonna 1945.
Gunnar Serner, kirjailijanimi Frank Heller, (1886 Lösen, Ruotsi – 1947 Malmö, Ruotsi) oli ruotsalaisen kirjailija. Hän koulutukseltaan filosofian tohtori. Jäätyään kiinni vekseliväärennöksistä hän muutti ulkomaille. Hän kirjoitti suosittuja seikkailuromaaneja, joissa usein oli päähenkilönä häntä itseään muistuttava hahmo Philip Collin. Hän kirjoitti muistelmat På detta tidens smala näs (1940).
Suomennetut teokset

Sotaministeriön paperit (Monsieur Jean-Louis Kessels papper), suom. Hemminki Karjalainen, Hämeenlinna: Karisto 1917 Sarja: Suuren yleisön romaaneja 1
Suurherttuan raha-asiat (Stohertigens finanse, 1915), suom. Urho Kivimäki, Hämeenlinna: Karisto 1918 Sarja: Suuren yleisön romaaneja 5
Marco Polon miljoonat (Marco Polos millioner, 1927), suom. Eero Nortamo, Pori: Satakunnan kirjateollisuus 1928
Uusi Odysseus (Odyssevs), suom. Edv. Ukkonen, Pori: Satakunnan kirjateollisuus 1928
Korsikkalainen perintöni, suom. Heikki Teittinen, Helsinki: Otava 1929 Sarja: Kirsikka-sarja 30
Tuhat ja kaksi yötä (Den tusen och andra natten), suom. Pori: Satakunnan kirjateollisuus 1929
Yussuf Khanin naiminen (Yussuf Khans giftermål), suom. Rob Lehtonen, Helsinki: Otava 1929 Sarja: Kirsikka-sarja 36
Johdata minut kiusaukseen (Inled mig i frestelse!), suom. Edv. Ukkonen, Pori: Satakunnan kirjateollisuus 1930
Seikkailu Danzigissa, suom. Edv. Ukkonen, Pori: Satakunnan kirjateollisuus 1935
Tohtori Z (Doktor Z, 1915), suom. Edv. Ukkonen, Pori: Satakunnan kirjateollisuus 1935
Kadonnut suurherttua (Storhertigens efterlämnade finanser), suom. Lauri Kemiläinen, Helsinki: Otava 1939 Sarja: Ota mukaan 32
Suurherttuan öljysota (Storhertigens senare finanser), suom. Lauri Kemiläinen, Helsinki: Otava 1939 Sarja: Ota mukaan 31
Noiduttu elämä, suom. Helsinki: Helsingin Uusi Kirjapaino 1943 Ilmestynyt Ilta-sanomissa 1943 nimellä Loppumaton sota
Murha vähittäismaksulla: rikosnovelleja, suom. Sirkka Nuormaa, Helsinki: Suomen kirja 1944
Gladiaattorien lähtömarssi  muistiinpanoja Italiasta 1939-43 (Gladiatorernas uttågsmarsch), suom. Arvi Nuormaa, Helsinki: Helsingin uusi kirjapaino 1944
Euroopan vihatuin mies (Europas mest hatade man, 1945), suom. Eeva Mikola, Turku: Kirjokansi 1946
Foxhall P. Keene

| Mitalit | Mitalit | Mitalit |  |
| --- | --- | --- | --- |
|  Foxhall Parker Keene vuonna 1909. |  Foxhall Parker Keene vuonna 1909. |  Foxhall Parker Keene vuonna 1909. |  |
Maa:   Sekajoukkue
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | Poolo |  |
Keene Meadowbrook Polo Clubin järjestämässä International Polo Cupissa vuonna 1914.
Foxhall Parker Keene (18. joulukuuta 1867 – 25. syyskuuta 1941) oli yhdysvaltalainen hevostenkasvattaja ja poolonpelaaja.
Keene osallistui poolon sekajoukkueessa vuoden 1900 Pariisin olympialaisiin, joissa hänen joukkueensa voitti kultaa.
Keene eli viimeiset vuotensa köyhyydessä ja hän kuoli Kanadan Quebecin alueella 25. syyskuuta 1941. Kuolemansa jälkeen hänet kiinnitettiin Museum of Polo and Hall of Famen kunniagalleriaan vuonna 1992.
Aiheesta muualla

Wikimedia Commonsissa on kuvia tai muita tiedostoja aiheesta .
Frank Velásquez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francisco Hernando Velásquez Henríquez
Syntymäaika: 12. helmikuuta 1990
Syntymäpaikka: La Barra de Santiago, Ahuachapán, El Salvador
Pelipaikka: hyökkääjä
Pituus: 165 cm
Maajoukkue
| 2009- |  El Salvador (beachfutis) | 22 | (33) |

Francisco Hernando Velásquez Henríquez (eli Frank Velásquez; s. 12. helmikuuta 1990 La Barra de Santiago, Ahuachapán) on elsalvadorilainen beachfutispelaaja, pelipaikaltaan hyökkääjä. Hän pelaa El Salvadorin beachfutismaajoukkueessa. Velásquez palkittiin vuoden 2011 MM-kisojen jälkeen sekä Bronze Ballilla että Bronze Bootilla eli kolmanneksi parhaan pelaajan ja kolmanneksi parhaan maalintekijän palkinnolla. Yksi hänen maaleistaan valittiin myös turnauksen hienoimmaksi maaliksi. Vuonna 2009 maajoukkueessa debytoinut Velásquez voitti samana vuonna CONCACAF:in mestaruuden eli maanosan mestaruuden. Hän on osallistunut kolmiin MM-kilpailuihin, vuosina 2009, 2011 ja 2013 ollen parhaimmillaan neljäs vuonna 2011 Ravennassa.
Käännös suomeksi
Fine Young Cannibals (albumi)

| Fine Young Cannibals Fine Young Cannibals |
| --- | --- | --- |

Studioalbumin tiedot
 Äänitetty : Power Plant Sound Suite
 Julkaistu: 1985
 Formaatti: LP-levy, C-kasetti, CD-levy
 Tuottaja(t): Robin Millar, Mike Pela,   Alvin Clarke ja yhtyeen jäsenet.
 Tyylilaji: Pop rock
 Kesto: 34.25
 Levy-yhtiö: London Records
Listasijoitukset
  Yhdistynyt kuningaskunta #11  Yhdysvallat #49
Fine Young Cannibals -yhtyeen muut studioalbumit
|   | Fine Young Cannibals 1985 | The Raw and the Cooked 1989 |
Fine Young Cannibals on brittiläisen yhtyeen Fine Young Cannibals esikoisalbumi vuodelta 1985. Levyn on kustantanut London Records, jonka osoite on ollut 15 Saint George Street, London W1R 9DE.
Tuottajina ovat toimineet Robin Millar, yhtyeen jäsenet sekä Mike Pela ja Alvin Clarke.
Tuotantoinsinöörinä on toiminut Mike Pela ja apulaisinsinöörinä Dave Anderson. Kappaleilla 1/6 insinöörinä on ollut Alvin Clarke. Hän on myös täydentänyt kappaleiden 3/8 äänitystä. Kappaleella 4 lisätoimia on tehnyt Phil Savage. Leikkausinsinöörinä on ollut Tim Young. Robin Millar ja Mike Pela ovat miksanneet kappaleet 3/5/7/8/9/10.
Albumi on äänitetty Power Plant -studiolla paitsi kappaleiden 6/9 ja kappaleiden 3/8 lisä-äänitysten osalta Sound Suite -studiolla.
Levykannen kuvan on ottanut Anton Corbijn ja takakannen kuvan Paul Slattery. Levykannen suunnittelusta on vastannut KB.
Yhtyeen managerina on toiminut Mostyn Music Englannin Quintonissa.
Kappaleet

Sivu 1
Johnny Come Home – 3.35  (Steele / Gift)
Couldn't Care More – 3.29  (Steele / Gift)
Don't Ask Me to Choose – 3.10  (Steele / Gift / Cox)
Funny How Love Is – 3.29  (Steele / Gift / Cox)
Suspicious Minds – 3.57  (James)
Sivu 2
Blue – 3.31  (Steele / Gift / Cox)
Move to Work – 3.27  (Steele / Gift)
On a Promise – 3.04 (Steele / Gift)
Time Isn't Kind – 3.14  (Steele / Gift / Cox)
Like a Stranger – 3.23  (Steele / Gift)
Kappaleiden julkaisija on Virgin Music paitsi kappaleen 5 Elvis-coverin osalta EMI Music. Muut kappaleet ovat yhtyeen omaa tekoa.
Tuottajat:
1/4 Gift / Cox / Steele
2 Gift / Cox / Steele / Pela
3/8 Gift / Cox / Steele / Millar / Pela
5/7/9/10 Robin Millar yhtiölle Modern Media
6 Gift / Cox / Steele / Clarke
6/9 Steele / Gift / Cox (levyetiketin mukaan)
7/8/10 Steele / Gift (levyetiketin mukaan)
Muusikot

Fine Young Cannibals:
Andy Cox – kitara, urut kappaleella 9
Roland Gift – laulu
David Steele – basso, piano, kosketinsoittimet
sekä
Martin Parry – rummut
Graeme Hamilton – trumpetti, pianosoolo (9)
Gavin Wright – viulu
Saxa – saksofoni (4)
Beverley Brown,
Gloria Brown ja
Maxine Brown – taustalaulu (10)
Jimmy Somerville – taustalaulu (5)
Jenny Jones – taustalaulu ja rummut (2)
Fjodor Kudrjašov

Fjodor Kudrjašov kesäkuussa 2018.
Fjodor Kudrjašov (s. 5. huhtikuuta 1987 Mamakan, Venäjän SFNT, Neuvostoliitto) on venäläinen jalkapalloilija, pelipaikaltaan vasen laitapuolustaja. Hän on pituudeltaan 181-senttimetrinen. Hän on edustanut kotimaassaan Sibirjak Bratskia, Spartak Moskovaa, Himkiä, Tom Tomskia, Krasnodaria, Terek Groznyia, Rostovia, Rubin Kazania ja Sotšia sekä Turkissa İstanbul Başakşehiria tammi-heinäkuussa 2019 ja Antalyasporia tammikuusta 2020 alkaen. Hän on kauden 2020–2021 loppuun mennessä pelannut Venäjän Valioliigassa 227 ottelua, joissa hän on tehnyt kaksi maalia, ja Turkin Superliigassa 62 ottelua, joissa hän on tehnyt yhden maalin.
Kudrjašov pelasi Venäjän alle 21-vuotiaiden maajoukkueessa kymmenen ottelua. Hän pelasi Venäjän A-maajoukkueessa ensimmäisen kerran elokuussa 2016 ystävyysottelussa Turkkia vastaan. Maanosaliittojen cupissa 2017 hän pelasi avauskokoonpanossa joukkueensa kaikki kolme ottelua. MM-kilpailuissa 2018 hän tuli vaihdosta kentälle toisessa alkulohko-ottelussa ja pelasi täydet minuutit lopuissa kolmessa ottelussa. Molemmat turnaukset pelattiin Venäjällä. Kudrjašov on kesäkuun 15. päivään 2021 mennessä pelannut 44 maaottelua, joissa 38 kertaa avauskokoonpanossa. Ainoan maaottelumaalinsa hän on tehnyt kesäkuussa 2019 EM-karsintaottelussa San Marinoa vastaan.
Ernst Haefliger

Ernst Haefliger (6. heinäkuuta 1919 Davos – 17. maaliskuuta 2007 Davos) oli sveitsiläinen tenori.
Haefliger opiskeli muun muassa Zürichissä. Hän teki debyyttinsä Genevessä vuonna 1942. Hän lauloi Zürichin oopperassa 1943–1951 ja tulkitsi oopperamusiikin ohella muun muassa Bachia.
Haefliger esiintyi uransa aikana lukuisissa oopperataloissa. Vuosina 1952–1974 hän oli Deutsche Operin tähti. Hänen ensimmäinen esiintymisensä Pohjois-Amerikassa oli vuonna 1959 Vancouverissa.
Ernst Haefligerista tuli vuonna 1971 laulun professori Münchenin musiikkikorkeakoulussa. Hän menehtyi sydänvikaan 17. maaliskuuta 2007 87-vuotiaana. Hän oli naimisissa ja hänellä oli kolme lasta.
Aiheesta muualla

Liedien ja oratorioiden tulkki Ernst Haefliger kuollut Yle.fi.
Foxborough

| Foxborough |
| --- | --- |

 Foxborough Massachusettsissa
 Koordinaatit: 42°03′55″N, 71°14′54″W 
Valtio:  Yhdysvallat
Osavaltio:  Massachusetts
Piirikunta:  Norfolk
Perustettu:  1704
Pinta-ala:  
 – Kokonaispinta-ala:  54.1 km²
 – Maa:  52.0 km²
 – Josta vettä:  2.1 km² (3,9 %)
Korkeus:  0 m
Väkiluku (2007):  16 298
 – Väestötiheys:  313.4 as./km²
Aikavyöhyke:  UTC-5
 – Kesäaika:  UTC-4
Postinumero:  02035
 
 Virallinen sivusto 
Infobox OKVirheellinen NIMI-arvo: 
Foxborough on kunta Yhdysvalloissa, Massachusettsin osavaltiossa. Kunnan asukasluku on 16 298. Se sijaitsee noin 35 kilometrin päässä Bostonista. Kunnasta ovat kotoisin NFL-seura New England Patriots sekä jalkapalloseura New England Revolution.
Aiheesta muualla

Kuvia tai muita tiedostoja aiheesta Foxborough Wikimedia Commonsissa
Fontaine-Henry

Château de Fontaine-Henry
Fontaine-Henry on kunta Calvadosin departementissa Basse-Normandien hallintoalueella Ranskassa. Kunnassa oli 517 asukasta vuoden 1999 väestönlaskennassa. Fontaine-Henryn pinta-ala on kuusi neliökilometriä.